Qon topshir, hayotni saqla

14 iyun — Butunjahon donorlar kuni. Qon hamma joyda kerak, ammo unga muhtojlar hamma joyda ham ololmaydi, deya ta’kidladi Jahon sog‘liqni saqlash tashkiloti.
Xavfsiz qon unga muhtoj bo‘lgan har bir kishi uchun mavjud bo‘lishini ta’minlash uchun barcha mamlakatlarda ixtiyoriy, to‘lovsiz va muntazam ravishda qon topshirishga tayyor donorlar bo‘lishi zarur.
Qon va qon mahsulotlari avariya, tabiiy ofat va baxtsiz hodisalar oqibatida jarohatlanganlarga samarali yordam ko‘rsatishda, shuningdek, qon donorligi homiladorlik va tug‘ish natijasida qon ketishini boshdan kechirgan ayollarga, bezgak va to‘yib ovqatlanmaslik natijasida og‘ir anemiya bilan og‘rigan bolalarga, qon va suyak iligi kasalliklari, gemoglobin sintezi va immunitet tanqisligi bilan og‘rigan bemorlar, murakkab tibbiy va jarrohlik muolajalarni boshdan kechirayotganlarga juda muhim manbadir.
JSST hisob-kitoblariga ko‘ra, o‘rta va quyi daromadli mamlakatlar ayniqsa qon tanqisligidan qiynaladi.

Toshkent shahridagi Respublika qon quyish markaziga murojaat qilib, donorga aylanish mumkin. Markaz xodimlari qon topshirishga qanday holdagilar to‘g‘ri kelmasligi, donorlikka qanday tayyorgarlik ko‘rish va undan keyin qanday dam olishni tushuntiradilar.
Potensial donor o‘sha joyni o‘zida bepul tekshiruvdan o‘tadi va natijalarni tez fursatda oladi. Qon topshirganidan keyin donorga issiq ovqat beriladi. Bundan tashqari, ikki kunga ishdan ozod qilish to‘g‘risidagi ma’lumotnoma ham beriladi, ulardan biri keyinchalik ta’tilga ilova qilinishi mumkin.
Qonni poytaxtdagi boshqa tashkilotlar markazida ham xavfsiz topshirish mumkin:
Shuningdek, viloyat markazlari va Nukus shahridagi qon quyish markazlarida qon topshirish mumkin: